กลางคืนวันนั้นอาเจียนออกมานิดหน่อยแล้วแสบบริเวณคอแต่ไม่ได้อะไรเลยดื่มน้ำแล้วเข้านอน ตอนเช้าของอีกวันเริ่มมีอาการเจ็บคอแต่ไม่มากหลังจากนั้น1วันเจ็บคอแบบกลืนน้ำลายยังเจ็บไปร้านขายยาเขาให้สเปรย์สำหรับช่องปากมา พอเช้าวันนี้อาการเจ็บคอยังไม่ดีขึ้นแต่ก็ยังม่ได้เจ็บมากเท่าตื่นนอน สามารถทานยาลดการอักเสบได้ไหมคะ
สวัสดีค่ะ อาการเจ็บคอจนอาเจียนดังกล่าวมานั้น อาจจะเกิดจาก คออักเสบจากการติดเชื้อแบคทีเรียหรือไวรัสในช่องคอ การมีต่อมทอนซิลอักเสบหรือติดเชื้อ การมีแผลร้อนในตรงเยื่อบุในช่องปาก เป็นต้นโดยส่วนใหญ่แล้ว มักเป็นการเจ็บคอจากการติดเชื้อ ซึ่งมักค่อยๆดีขึ้นได้เอง สามารถพ่นยาแก้เจ็บคอเพื่อบรรเทาอาการ ดื่มน้ำมากๆ รับประทานอาหารอ่อนๆหากอาการยังไม่ดีขึ้น เจ็บมากขึ้นเรื่อยๆ ไอเยอะ หรือมีตุ่มหนองให้เห็นในลำคอ อาจเป็นกลุ่มการติดเชื้อที่รุนแรงขึ้น ที่ควรไปพบแพทย์และใช้ยาฆ่าเชื้อภายใต้การดูแลของแพทย์ต่อไป ยังไม่ควรซื้อยาลดการอักเสบหรือยาฆ่าเชื้อใดๆมากินเองค่ะ